شاشی گپتا

شاشی گپتا (پیدائش:3 اپریل 1964ء دہلی، بھارت)ایک سابقہ بھارتی ٹیسٹ اور ایک روزہ بین الاقوامی کرکٹ کھلاڑی ہیں جو بھارت قومی خواتین کرکٹ ٹیم کے لیے بین الاقوامی کرکٹ کھیلتی رہیں۔ انھوں نے 13 ٹیسٹ اور 20 ایک روزہ کھیلے۔ شاشی گپتا خواتین کرکٹ عالمی کپ، 1993ء میں شرکت کرنے والی بھارتی ٹیم میں شریک تھیں۔ ڈومیسٹک کرکٹ میں یہ دہلی خواتین ٹیم کی نمائندگی کرتی تھیں۔ شاشی اس وقت بھارت کرکٹ بورڈ میں سلیکٹر ہیں۔
 شماریات 
شاشی گپتا نے 1984–1991ء تک ٹیسٹ کرکٹ کھیلی، اس دوران انھوں نے کل 13 ٹیسٹ میچ کھیلے، ان کا پہلا ٹیسٹ میچ (کیپ نمبر 18) 21 جنوری 1984ء کو آسٹریلیا اور آخری ٹیسٹ 9 فروری 1991ء کو آسٹریلیا کے خلاف کھیلا۔ جبکہ 1993ء-1997ء میں شاشی گپتا نے ایک روزہ بین لااقوامی کرکٹ کھیلی اس دوران میں انھوں نے 20 میچ کھیلے، ان کا پہلا میچ (کیپ نمبر 24) 19 جنوری 1984ء کو آسٹریلیا کے خلاف اور آخری ایک روزہ 29 جولائی 1993ء کو ڈنمارک کے خلاف کھیلا۔ شاشی گپتا نے کل 13 ٹیسٹ اور 20 ایک روزہ بین الاقوامی کرکٹ میچ کھیلے، ٹیسٹ میں 452 اور ایک روزہ میں محض 263 رنز بنائے، ٹیسٹ میں بلے بازی کی اوسط 28.25 اور ایک روزہ میں 20.23 تھی۔ شاشی گپتا کا ٹیسٹ کرکٹ کا بہترین اسکور 48 ناٹ آؤٹ اور ایک روزہ کا 50 ناٹ آؤٹ رہا۔ جب کہ ٹیسٹ کرکٹ میں 1962 گیندیں کرا کر، 25 وکٹیں لیں اور ایک روزہ میں 846 گیندیں کرائیں اور 15 وکٹیں حاصل کیں، ان کی گیند بازی اوسط ٹیسٹ میں 31.28 اور ایک روزہ میں 23.46 تھی۔ فیلڈنگ میں ٹیسٹ میں 2 اور ایک روزہ میں 3 کیچ بھی کیے۔

 مزید دیکھیے 
 بھارت قومی خواتین کرکٹ ٹیم
 بھارت خواتین ٹیسٹ کرکٹ کھلاڑیوں کی فہرست

 حوالہ جات 

 بیرونی روابط 
 ای ایس پی این کرک انفو پروفائل

زمرہ:1964ء کی پیدائشیں
زمرہ:بقید حیات شخصیات
زمرہ:بھارت کی خواتین ایک روزہ کرکٹ کھلاڑی
زمرہ:بھارت کی خواتین ٹیسٹ کرکٹ کھلاڑی
زمرہ:بھارتی خواتین کرکٹ کھلاڑی
زمرہ:دہلی خواتین ٹیم کی کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:دلی کے کھلاڑی
زمرہ:دہلی کی خواتین کھلاڑی